

REPUBLIKA HRVATSKA

 OPĆINSKI SUD U KOPRIVNICI

 48000 KOPRIVNICA-Hrvatske državnosti 5

 KOMISIJA ZA PROVEDBU

 JAVNOG NATJEČAJA

Poslovni broj: 7 Su-468/2022-22

Koprivnica, 3. ožujka 2023.

**OBAVIJEST KANDIDATIMA O DANU ODRŽAVANJA**

**I NAČINU PROVEDBE POSTUPKA TESTIRANJA**

Na temelju članka 4. i članka 10. do 14. Uredbe o raspisivanju i provedbi javnog natječaja i internog oglasa u državnoj službi („NN“ 78/2017. i 89/2019.) Komisija za provedbu javnog natječaja, objavljenog u Narodnim novinama broj 14/2023. dana 8. veljače 2023., na web-stranici Ministarstva pravosuđa i uprave, na web-stranici Općinskog suda u Koprivnici, kao i na stranicama Hrvatskog zavoda za zapošljavanje, za prijam službenika u državnu službu na neodređeno vrijeme u Općinski sud u Koprivnici, na radno mjesto III. vrste administrativni referent – sudski zapisničar – 1 jedan izvršitelj/ica na neodređeno vrijeme, daje slijedeću :

**OBAVIJEST KANDIDATIMA O DANU ODRŽAVANJA**

**I PROVEDBE POSTUPKA TESTIRANJA**

 Testiranje kandidata koji su podnijeli pravodobne i uredne prijave na Javni natječaj za prijam u državnu službu na neodređeno vrijeme u Općinski sud u Koprivnici na radno mjesto III. vrste administrativni referent – sudski zapisničar - 1 jedan izvršitelj/ica i ispunjavaju formalne uvjete objavljene u javnom natječaju održati će se u zgradi **„Palača pravde“ u Koprivnici na adresi Hrvatske državnosti 5a – raspravna dvorana – 1. kat** (kandidati koji su podnijeli pravodobne i uredne prijave i ispunjavaju formalne uvjete su o navedenom obaviješteni putem elektroničke pošte).

Po dolasku u zgradu „Palača pravde“, kandidati su dužni službeniku pravosudne policije predočiti valjanu i odgovarajuću ispravu radi utvrđivanja identiteta.

Kandidati koji ne mogu dokazati identitet, osobe koje nisu ispunile formalne uvjete i za koje se utvrdi da nisu podnijele prijavu na javni natječaj ne mogu pristupiti testiranju.

Testiranju mogu pristupiti samo kandidati koji dođu u zakazano vrijeme.

Po utvrđivanju identiteta kandidati će biti upućeni u prostoriju u kojoj će se održavati testiranje.

**Testiranje će se održati dana 13.ožujka 2023. s početkom u 8,30 sati.**

 Osobe koje ne ispunjavaju formalne uvjete ili nisu podnijele pravovremene i uredne prijave na javni natječaj, ne smatraju se kandidatima i o tome su pisano obaviještene putem elektroničke pošte.

 Kandidat koji ne pristupi testiranju više se neće smatrati kandidatom u postupku i smatrat će se da je povukao prijavu na javni natječaj.

 Način testiranja kandidata za radno mjesto III. vrste - administrativni referent – sudski zapisničar sastoji se od dvije faze i razgovora (intervjua).

**Prva faza:**

- u prvu fazu testiranja upućuju se svi kandidati koji ispunjavaju formalne uvjete iz javnog natječaja, a čije prijave su pravodobne i potpune,

- prva faza testiranja sastoji se od pisane provjere poznavanja Sudskog poslovnika i Zakona o državnim službenicima, a ista sadrži ukupno deset pitanja **i trajati će 15 (petnaest) minuta,**

- pisana provjera poznavanja Sudskog poslovnika i Zakona o državnim službenicima vrednuje se bodovima od 0 do 10 (nula do deset) uz napomenu da je za točno rješenje svakog pitanja moguće ostvariti po 1 (jedan) bod uz napomenu da se djelomično točni odgovori neće priznavati kao točan odgovor i neće se bodovati,

- smatra se da je kandidat zadovoljio na provedenoj provjeri znanja ako je dobio najmanje 5 (pet) bodova iz pisane provjere znanja poznavanja Sudskog poslovnika i Zakona o državnim službenicima.

Za vrijeme pismene provjere znanja i sposobnosti kandidati:
• ne smiju se služiti literaturom i zabilješkama,
• tijekom pisanja pisane provjere ne smiju napuštati prostoriju u kojoj se odvija testiranje,
• moraju obavezno isključiti mobitele,

• mogu napustiti prostoriju u kojoj se odvija testiranje nakon predaje testa ili ako odustaju od testiranja,

• u slučaju da pri pisanju provjere znanja i sposobnosti ostane samo jedan kandidat koji nije završio s pisanjem pismene provjere znanja, pretposljednji kandidat koji je završio s pisanjem pismene provjere znanja dužan je ostati u prostoriji u kojoj se vrši testiranje dok i posljednji kandidat ne završi,

Kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad komisija neće priznati niti ocijeniti.

U drugu fazu testiranja upućuju se samo oni kandidati koji su zadovoljili na provedenoj provjeri znanja u prvoj fazi testiranja.

**Druga faza:**

- u drugu fazu testiranja će se uputiti 15 (petnaest) kandidata koji su ostvarili najbolje rezultate u prvoj fazi testiranja. Ako je u prvoj fazi testiranja zadovoljilo manje od 15 (petnaest) kandidata, u drugu fazu testiranja uputit će se svi kandidati koji su zadovoljili u prvoj fazi testiranja,

- druga faza testiranja sastoji se od dva dijela – prvi dio druge faze testiranja sastoji se od provjere poznavanja znanja rada na računalu i prijepisa koji se sastoji od deset zadataka, a drugi dio druge faze testiranja je diktat u trajanju od 3 (tri) minute,

- provjera poznavanja rada na računalu provodi se na način da se u zadanom roku izvrše radnje koje obuhvaćaju poznavanje osnova rada na računalu i prijepis,

- dio provjere poznavanja rada na računalu i prijepisa vrednuje se bodovima od 0 do 10 (nula do deset), a provjera sadrži ukupno deset zadataka,

- za točno rješenje svakog zadatka moguće je ostvariti po 1 (jedan) bod uz napomenu da se djelomično izvršeni zadaci neće priznavati niti bodovati,

Smatra se da je kandidat zadovoljio na provedenoj provjeri poznavanja rada na računalu i prijepisu ako je dobio najmanje 5 (pet) bodova,

- svaki kandidat će imati na raspolaganju osobno računalo,

- vrijeme provjere poznavanja rada na računalu i prijepisa trajati će 15 (petnaest)

minuta,

- drugi dio druge faze testiranja se sastoji od diktata koji će trajati 3 (tri) minute te se boduje sa bodovima od 0 do 10 (nula do deset),

- na drugi dio druge faze testiranja upućuju se samo oni kandidati koji su zadovoljili u prvom dijelu druge faze testiranja,

- smatra se da je kandidat zadovoljio na provedenoj provjeri poznavanja znanja rada na računalu/prijepisu i diktatu samo ako je za svaki dio provedene provjere dobio najmanje po 5 (pet) bodova.

Za vrijeme provjere poznavanja rada na računalu kandidati :

• ne smiju napuštati prostoriju u kojoj se odvija provjera poznavanja rada na računalu i prijepis,
• moraju obavezno isključiti mobitele,

• mogu napustiti prostoriju u kojoj se odvija provjera poznavanja rada na računalu i prijepis nakon završene provjere ili ako odustaju od testiranja,

• u slučaju da pri provjeri poznavanja rada na računalu i prijepisa u prostoriji ostane samo jedan kandidat, pretposljednji kandidat koji je završio s provjerom poznavanja rada na računalu i prijepisa dužan je ostati u prostoriji u kojoj se vrši provjera dok i posljednji kandidat ne završi,

- kandidati koji će se ponašati neprimjereno ili će prekršiti jedno od gore navedenih pravila bit će udaljeni s testiranja i njihov rezultat i rad komisija neće priznati niti ocijeniti.

**Razgovor (intervju) :**

* na razgovor (intervju) uputit će se 10 (deset) kandidata koji su ostvarili ukupno najviše bodova u prvoj i drugoj fazi testiranja, a ako je u drugoj fazi testiranja zadovoljilo manje od 10 (deset) kandidata, na razgovor (intervju) će se uputiti svi kandidati koji su zadovoljili u drugoj fazi testiranja,
* kandidati će na razgovor (intervju) biti upućeni odmah nakon završetka druge faze testiranja,
* komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu,
* rezultati razgovora odnosno intervjua vrednuju se bodovima od 0 do 10 (nula do deset),
* smatra se da je kandidat zadovoljio na razgovoru odnosno intervjuu ako je dobio najmanje 5 (pet) bodova.

Nakon provedenog razgovora odnosno intervjua komisija utvrđuje rang-listu kandidata prema ukupnom broju bodova ostvarenih na pisanoj provjeri poznavanja Sudskog poslovnika i Zakona o državnim službenicima, provjeri poznavanja znanja rada na računalu, prijepisa i diktata, te razgovora odnosno intervjua.

Nakon provedenog postupka komisija dostavlja čelniku tijela pisano izvješće o provedenom postupku, koje potpisuju svi članovi komisije.

Uz izvješće se prilaže i rang-lista kandidata.

 KOMISIJA ZA PROVEDBU JAVNOG NATJEČAJA